सामाजिक समूहों में निर्दोष हास्य की अभिव्यक्ति से चिंताएं और शत्रुता की भावना काफी हद तक कम हो जाती हैं और घनिष्ठता पैदा होती है। क्रिस्टोफर पी. विल्सन ने अपनी पुस्तक ‘जोक: फॉर्म, कन्टेन्ट, यूज़ एंड फंक्शन’ में लिखा है कि ‘‘जिस तरह बंद पड़ी मशीन को चलाने के लिए तेल डालने की आवश्यकता पड़ती है, उसी तरह व्यक्ति की नीरस होती जा रही ज़िन्दगी को चलाने के लिए भी हास्य रूपी तेल की आवश्यकता परिहार्य है। सामूहिक उपहास लोकाचार को प्रभावी बनाने के लिए किया जाता है। हास्य तब भी काम आता है जब कोई अपना पक्ष रखते हुए विरोध दर्शाना चाहता है। किसी बात के लिए निजी विरोध की अभिव्यक्ति हेतु हास्य सामाजिक रूप से अनुमोदित साधन बन जाता है।